Úradný vestník L 148 , 19/06/1993 S. 0045 - 0046

Fínske špeciálne vydanie: Kapitola 3 Zväzok 50 S. 0038

Švédske špeciálne vydanie: Kapitola 3 Zväzok 50 S. 0038



Rozhodnutie Komisie z 28. mája 1993, ktorým sa členské štáty oprávňujú na to, aby stanovili zmiernenie požiadaviek niektorých ustanovení smernice Rady 77/93/EHS, pokiaľ ide o drevo tuje Thuja L., pochádzajúce z Kanady (93/360/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 77/93/EHS z 21. decembra 1976 o ochranných opatreniach proti zavlečeniu organizmov škodlivých pre rastliny alebo rastlinné produkty do spoločenstva a proti ich rozširovaniu vnútri spoločenstva [1], naposledy zmenenú a doplnenú smernicou Komisie 93/19/EHS [2], najmä tretiu zarážku jej článku 14 (3), so zreteľom na žiadosti členských štátov, keďže podľa ustanovení smernice 77/93/EHS sa drevo tuje Thuja L., pochádzajúce z Kanady, Číny, Japonska, Kórey, Taiwanu a Spojených štátov amerických vrátane dreva, ktoré bolo zbavené prirodzene oblého povrchu, nemôže dovážať do spoločenstva, pokiaľ nie je sprevádzané certifikátmi predpísanými v článkoch 7 alebo 8 uvedenej smernice a pokiaľ nie je odkôrnené a bez larválnych dier spôsobených neeurópskymi druhmi rodu vrzúnik (Monochamus spp.); keďže drevo tuje Thuje L., pochádzajúce z Kanady, sa v súčasnosti dováža do spoločenstva; keďže v tomto prípade sa v uvedenej krajine vo všeobecnosti nevydávajú fytosanitárne certifikáty; keďže Komisia na základe informácií, ktoré sú v súčasnosti dostupné, zistila, že, bol vypracovaný úradne schválený a sledovaný program vydávania "certifikátov o odkôrnení a kontrole výskytu larválnych dier", ktorého cieľom je zabezpečiť dôkladné odkôrnenie a obmedziť riziko spôsobené škodlivými organizmami; keďže nebezpečie rozširovania škodlivých organizmov je obmedzené za predpokladu, že drevo je sprevádzané "Certifikátom o odkôrnení a kontrole výskytu larválnych dier" vydaným podľa tohto programu; keďže Komisia zabezpečí, aby Kanada sprístupnila všetky technické informácie potrebné na hodnotenie fungovania programu vydávania "Certifikátov o odkôrnení a kontrole výskytu larválnych dier"; keďže toto rozhodnutie by sa malo zrevidovať najneskôr do 1. apríla 1995; keďže opatrenia stanovené v tomto rozhodnutí sú v súlade so stanoviskom Stáleho výboru pre zdravie rastlín, PRIJALA TOTO ROZHODNUTIE: Článok 1 1. Členské štáty sa týmto oprávňujú na to, aby za podmienok stanovených v odseku 2 tohto článku stanovili zmiernenie požiadaviek článkov 7 (2) a 12 (1) b) smernice 77/93/EHS na drevo tuje Thuje L., pochádzajúce z Kanady vrátane dreva, ktoré bolo zbavené prirodzene oblého povrchu. 2. Musia byť splnené tieto podmienky: a) plnenie požiadaviek stanovených v prílohe IV k spomínanej smernici, časť A, oddiel 1, bod 1.4 musia kontrolovať triediči, ktorí sú vyškolení, kvalifikovaní a oprávnení na tento účel na základe programu, ktorý schválila a ktorý kontroluje Divízia ochrany rastlín Ministerstva poľnohospodárstva Kanady (Agriculture Canada, Plant Protection Division); b) kontroly plnenia podmienky stanovenej v a) musia vykonávať na pílach priemyselní kontrolóri alebo ich zástupcovia a v prístavoch kontrolóri špeditéra, kvalifikovaní a oprávnení na tento účel uvedenou divíziou ochrany rastlín. Kontrolný systém musí okrem toho umožňovať, aby kontrolóri uvedenej divízie ochrany rastlín vykonávali príležitostné kontroly pred odoslaním zásielok; c) drevo musí byť sprevádzané "Certifikátom o odkôrnení a kontrole výskytu larválnych dier"‘, ktorý je štandardizovaný podľa programu uvedeného v a) a zhoduje sa so vzorom uvedeným v prílohe k tomuto rozhodnutiu, ktorý vydala oprávnená osoba v mene tých píl alebo špeditérov, ktoré na účasť v tomto programe oprávnila uvedená divízia ochrany rastlín a ktorý je vyplnený v súlade s pokynmi stanovenými v tomto programe a vytlačenými na obrátenej strane vzoru. Ak bol "Certifikát o odkôrnení a kontrole výskytu larválnych dier" vydaný v mene špeditéra, musí sa zakladať na "Certifikátoch o odkôrnení a kontrole výskytu larválnych dier", ktoré mu poskytli schválené píly a/alebo ktoré boli vystavené na základe kontrol vykonaných v rámci tejto zodpovednosti. Článok 2 Bez vplyvu na ustanovenia uvedené v článku 14 (5) smernice 77/93/EHS členské štáty sú povinné oznámiť Komisii a ostatným členským štátom všetky prípady, v ktorých zásielky dovezené podľa tohto rozhodnutia nespĺňajú podmienky stanovené v článku 1 (2) a) a c). Článok 3 Oprávnenie udeľované podľa článku 1 platí od 1. júna 1993. Zruší sa, ak sa zistí, že podmienky stanovené v článku 1 (2) nie sú dostatočné na to, aby zabránili zavlečeniu škodlivých organizmov, alebo neboli splnené. Udelené oprávnenie sa musí zrevidovať najneskôr do 1. apríla 1995. Článok 4 Toto rozhodnutie je adresované členským štátom V Bruseli 28. mája 1993 Za Komisiu René Steichen člen Komisie [1] Ú. v. ES L 26, 31.1.1977, s. 20. [2] Ú. v. ES L 96, 22.4.1993, s. 33. -------------------------------------------------- ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXO +++++ TIFF +++++ +++++ TIFF +++++ --------------------------------------------------